Мост кветак

**Мост кве́так** () — назва дзьвух мерапрыемстваў, якія адбыліся на беразе ракі Прут на савецка-румынскай граніцы. У ходзе мерапрыемстваў упершыню пасьля Другой сусьветнай вайны пераход савецка-румынскай граніцы ажыцьцяўляўся без прад’яўленьня дакумэнтаў, якія б сьведчылі асобу. Падчас правядзеньня акцый з абодвух берагоў ракі Прут на ваду былі пушчаны кветкі, што і дало назву гэтым падзеям.

## Першы «Мост кветак»
Першая акцыя адбылася 6 траўня 1990 году з а 13:00 па а 19:00 гадзіны па мясцовым часе. Падчас першага «Мосту кветак» жыхарам Румыніі дазволілі перасячы раку Прут у бок Малдаўскай ССР без прад’яўленьня якіх-кольвек дакумэнтаў. Уздоўж граніцы працягласьцю 700 км па Пруту былі абсталяваны 8 пунктаў пераходу праз граніцу: Мойкань — Перарыта, Стынка — Касьцешты, Ясы — Унгень, Унгень — мост Унгень, Албіца — Леўшэнь, Фэлчыў — Ціганка, Аанча — Кагул, Галац — Джурджулешты.

У акцыі ўдзельнічала каля 1,2 млн чалавек
. Сьведкі параўноўвалі гэтую падзею з падзеньнем Бэрлінскай сьцяны, што дазволіла ўзьяднацца шмат якім сем’ям — раку Прут называлі «воднай Бэрлінскай сьцяной». У раёне Унгеня каля 250 000 чалавек перайшлі граніцу.

Дэманстрацыю арганізавалі Культурны саюз за адзінства румын у сьвеце, Культурнае таварыства Бухарэст — Кішынёў і Народны фронт Малдовы. Ужо раніцай на румынскім беразе зьявіліся тысячы грамадзян, якія несьлі кветкі і апускалі іх у ваду. Неўзабаве кінутыя ў ваду кветкі склалі сымбалічную сьцежку. У поўдзень група сьвятароў выканала царкоўны гімн Te Deum, пасьля якога ўпершыню за доўгі час па абодвум берагам Прута загучалі званы. У рэку зноў былі кінуты кветкі, і грамадзяне пайшлі праз мост, сустракаючыся з роднымі і блізкімі. Да 6 гадзін вечара працягваліся сьвяткаваньні, народныя гуляньні, гульні.

Пасьля гэтай падзеі працэдура перасячэньня граніцы Малдаўскай ССР з Румыніяй была значна спрошчана.

## Другі «Мост кветак»
Другая акцыя падобнага кшталту адбылася 16 чэрвеня 1991 году. У гэты раз грамадзяне Малдаўскай ССР змаглі перасекчы граніцу Румыніі без прад’яўленьня дакумэнтаў. Згодна са справаздачай Rompres, больш за 150 000 жыхароў Бесарабіі перайшлі граніцу каля Скулені і прыбылі ў жудзец Ясы. Сярод тых, хто перайшоў граніцу была дэлегацыя Парлямэнту Малдовы на чале з мэрам Кішынёва Мікалаем Косьціным. У перад Царквой Усьпеньня Багародзіцы быў усталяваны крыж, які сымбалізуе адзінства Румыніі і Малдовы.

## Рэакцыя
*  У жніўні 1991 году Прэзыдэнт Рэспублікі Малдова Мірча Снэгур прапанаваў свайму румынскаму калегу Іёну Іліеску правесьці перамовы аб заключэньні афіцыйнага зьвязу Малдовы і Румыніі: у такім выпадку Снэгур мог стаць віцэ-прэзыдэнтам Румыніі. Прапанова Снэгура засталася без адказу.
*  Прэзыдэнт Францыі Франсуа Мітэран на просьбу Міхаіла Гарбачова ў тэлефоннай размове з Іёнам Іліеску папрасіў румынскага лідэра не рабіць ніякіх неабдуманых дзеяньняў у сувязі з дэманстрацыямі.

## Крыніцы

## Літаратура
* King, Charles. *The Moldovans*. Hoover Press, 2000, ISBN 0-8179-9792-X.
* 
* 

## Вонкавыя спасылкі
* Мостом Цветов
* 
* YouTube — Григоре Виеру: Мостом Цветов
* Unimedia — Мостом Цветов- Stela Popa
* «Podul de flori — prima deschidere a frontierelor dintre România și Republica Moldova», *Jurnalul de Botoșani și Dorohoi*, 7 мая 2005 
* «Podul de flori» (Мастом кветак) 

Катэгорыя:Распад СССР
Катэгорыя:Падзеі 1990 году
Катэгорыя:Падзеі 1991 году
Катэгорыя:Гісторыя Малдовы
Катэгорыя:Гісторыя Румыніі